Poskantoor-staking: Onderhandelings duur voortArgieffoto Posdienste in Suid-Afrika word steeds geraak deur ŉ voortslepende staking. Posdienste in Gauteng, Bloemfontein en Polokwane word veral deur hierdie staking beïnvloed. “Die onderhandelinge is tans in ŉ sensitiewe stadium,” het die Poskantoor in ŉ verklaring gesê. “Ons kan nie nou enige verdere besonderhede oor die onderhandelings bekend maak nie.” Volgens die Poskantoor staak werkers van die onderskeie poskantore nie, maar weens intimidasie en dreigemente van geweld moes van die poskantore in Johannesburg tydelik gesluit word. “Ses poskantore moes gesluit word weens vandalisme.” Lungile Lose, woordvoerder vir die Poskantoor, het gesê die maatskappy het die besluit, om die poskantore te sluit, geneem ter wille van sy klante en werknemers se veiligheid. Die Poskantoor se “Speed Services” word ook deur die staking geraak. Die poskantore by Benoni en Farrarmere aan die Oos-Rand is glo erg beskadig en sal eers ná herstelwerk weer kan open. Poskantore in Johannesburg wat uit vrees vir geweld gesluit is, sluit die volgende in: Booysens Braamfontein Brixton Fordsburg Germiston South Hillbrow Industria Jeppestown Johannesburg Joubert Park Langlaagte Primrose Primrose Hill Southdale Southgate Turffontein Yeoville Die volgende poskantore aan die Oos-Rand is ook tydelik gesluit: Actonville Atlasville Benoni Bokburg East Boksburg Boksburg West Cinda Park Dunswart Edenvale Edleen Farrarmere Isando Kemptonpark Norkem Park Springs Van Dyck Park Witfield Volg die verloop van gebeure oor die Poskantoor-staking op Maroela Media.